Diari Oficial de la Generalitat Valenciana


Sumari del DOGV 9947, del 30-09-2024 (2024/9717)

RESOLUCIÓ de 20 de setembre de 2024, d’adjudicació d’assignacions econòmiques extraordinàries per al desenrotllament d'accions de qualitat en Formació Professional del sistema educatiu en els centres docents de titularitat pública que pertanyen al programa «Qualitas», de la Xarxa Novigi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9947

Data del DOGV
:   30-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9717

CVE
:   PHNA-R-1430-6082

Data del document
:   20-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * ensenyament professional

El Pla per a la Formació Professional, el creixement econòmic i social, i l'ocupabilitat, derivat de l'Agenda 2030 i els seus objectius de desenrotllament sostenible, que el Govern d'Espanya ha assumit i impulsat des del Ministeri d'Educació, Formació Professional i Esports, incorpora els plantejaments de comunicacions de la Comissió Europea al Parlament Europeu, al Consell, al Comité Econòmic i Social Europeu i al Comité de les Regions, com ara una nova agenda de capacitats per a Europa: treballar junts per a reforçar el capital humà, l'ocupabilitat i la competitivitat, i de les recomanacions del Parlament Europeu i del Consell de la Unió Europea en matèria de formació professional i de competències clau per a l'aprenentatge permanent.

Amb la finalitat de complir l'objectiu del Pla de Formació Professional, el Ministeri d'Educació, Formació Professional i Esports ha definit actuacions, de caràcter estratègic, a les quals s'assignen recursos, entre estos el desenrotllament d'accions de qualitat en Formació Professional del sistema educatiu.

La Conferència Sectorial d’Educació, reunida el 7 de juny de 2023, aprova la proposta de distribució territorial i els criteris de repartiment dels crèdits gestionats per comunitats autònomes destinats al desenrotllament d'accions de qualitat en el sistema de Formació Professional, en l'exercici pressupostari 2023, per un import de 51.107.785,00 euros, susceptible de cofinançament pel Fons Social Europeu.

Fruit d'este pla i de l’acord de la Conferència Sectorial d’Educació, la Conselleria d’Educació, Universitats i Ocupació ha rebut crèdit per import de 3.059.877 euros per al desenrotllament d'accions de qualitat en Formació Professional del sistema educatiu.

La Formació Professional, que en l'últim període s'ha presentat com un dels àmbits estratègics de les polítiques d'esta conselleria, ha donat mostra de la seua capacitat d'incorporar innovació amb l'agilitat que els sectors productius necessiten i comptant amb el seu suport. D'això ve que la Formació Professional es mostre ara, també, d'una rellevància essencial com un dels motors en el creixement econòmic i social després d'esta crisi.

Així mateix, el Pla valencià d'impuls i millora de la Formació Professional té com a objectiu central l'impuls i la millora del nivell de competències del conjunt de la ciutadania, un model flexible que afavorisca la cohesió social i que impulse noves capacitats professionals relacionades amb les necessitats dels sectors productius, a més d’incentivar un sistema d'avaluació de la formació i millora de la qualitat de la Formació Professional.

Estos objectius, marcats per les organitzacions i institucions, obliguen a implantar un model de gestió de l'educació de Formació Professional des d'una òptica diferent de l'actual, un model que facilite la integració de tota la Formació Professional i que facilite que qualsevol ciutadà es forme al llarg de la vida, que tinga com a objectiu fonamental l'adquisició de competències d'una forma àgil i relacionada amb les necessitats dels sectors productius, així com un seguiment de la qualitat dels resultats, certificat i auditat.

L’Orde 47/2021, de 29 de desembre, de la Conselleria d’Educació, Cultura i Esport, crea la Xarxa Novigi i regula els requisits de participació i reconeixement de centres docents i professorat adherits a la xarxa a la Comunitat Valenciana, preveient que els centres pertanyents a la Xarxa Novigi podran disposar de finançament a càrrec dels pressupostos de la conselleria competent en matèria d’educació mitjançant les assignacions pressupostàries que s’establisquen.

Vista la proposta de la directora general de Formació Professional, d’adjudicació d’assignacions econòmiques extraordinàries per al desenrotllament d'accions de qualitat en Formació Professional del sistema educatiu en els centres docents de titularitat pública de la Conselleria d'Educació, Universitats i Ocupació, que pertanyen al programa Qualitas de la Xarxa Novigi, i en l’exercici de les atribucions conferides en el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació,

RESOLC

*Primer. Objecte*

Concedir les assignacions econòmiques extraordinàries a cadascun dels centres docents públics que figuren en l'annex I, per al desenrotllament d'accions de qualitat en Formació Professional.

*Segon. Finançament*

El finançament de les quantitats assignades als centres públics, amb caràcter de despesa extraordinària de funcionament, s’abonarà a càrrec de l’aplicació pressupostària W83860325.MI7502.851F44.60698.fondoTE22000053 del pressupost de la Generalitat de l'any 2024, per un import global màxim de 114.518,24 euros, dins del crèdit destinat pel Ministeri d’Educació, Formació Professional i Esports per al Programa de cooperació territorial de qualitat en el sistema de Formació Professional.

*Tercer. Inversió de la dotació*

Les assignacions econòmiques concedides es destinaran a cobrir accions de millora de la qualitat de la Formació Professional en centres, amb el professorat, amb l'alumnat i/o reforçant la col·laboració amb el sector productiu, i més concretament les següents:

– Certificats i renovació de certificats de qualitat per als centres (auditories i certificacions de qualitat per empreses reguladores).

– Desenrotllament d'aplicacions informàtiques i bases de dades aplicables a accions de qualitat en Formació Professional, exclosa la compra d'equipaments.

*Quart. Percepció de les dotacions econòmiques*

El lliurament de l'assignació econòmica concedida es realitzarà per transferència bancària al centre docent per mitjà d'orde de pagament en ferm, a proposta de la Conselleria d’Educació, Cultura, Universitats i Ocupació, a càrrec del pressupost anual de l'exercici 2024.

*Quint. Justificació*

1. Atés el caràcter de sobredotació per despesa extraordinària de funcionament, el centre docent especificarà els ingressos i gastos que es produïsquen per raó d'esta convocatòria en els documents de control de l'activitat econòmica.

Els centres adjuntaran la justificació de l'import de l'assignació econòmica concedida al balanç anual que han d'efectuar, d'acord amb el que es disposa en l'Orde de 18 de maig de 1995, de la Conselleria d'Educació i Ciència (DOGV 2526, 09.06.1995).

2. Els gastos imputables a la justificació hauran de correspondre al període entre l'1 de gener i el 31 de desembre de 2024.

3. El centre guardarà les factures o documents de valor probatori equivalent amb validesa en el tràfic juridicomercantil o amb eficàcia administrativa dels gastos efectuats per a posteriors comprovacions de la inversió amb data compresa entre la publicació d’esta resolució i el 31 de desembre de 2028.

4. Tant la dotació percebuda pel centre com els gastos al seu càrrec s'inscriuran només siga possible, des de la data d'efectes, en els apartats corresponents de la gestió econòmica en ITACA i fins al 31 de desembre de 2024.

5. Els gastos s'inscriuran, des de la data d'efectes, en un subcompte justificatiu específic, amb codi 22603XNQUA, dins de la gestió econòmica d'ITACA per a comptabilitzar els gastos del programa per al qual es concedeix l'assignació econòmica.

6. Tramesa de la documentació justificativa fins al 15 de febrer de 2025, mitjançant el procediment que establisca per mitjà d’instrucció la Direcció General de Formació Professional.

7. Els centres hauran de posar en un lloc visible la placa publicitària que reben de la DGFP que indicarà que es tracta de l'actuació «Millora de la qualitat de la Formació Professional en centres» del programa Qualitas, finançada pel Ministeri d'Educació, Formació Professional i Esports.

8. La documentació i la correcta inversió de la dotació podran ser tingudes en compte en la baremació que s'efectue als centres en futures actuacions que programe la conselleria competent en matèria d'educació.

*Sext. Delegació*

S’autoritza a la persona titular de la Direcció General de Formació Professional la facultat d’adoptar les mesures oportunes per al compliment i l’aplicació d’esta resolució, i també per a resoldre i notificar totes les incidències que es plantegen en la seua interpretació i execució.

*Sèptim. Efectes*

Esta resolució produirà efectes a partir de l'endemà de la publicació en el *Diari Oficial de la Generalitat Valenciana.*

*Octau. Informació i difusió*

La Direcció General de Formació Professional realitzarà, en el marc de la seua competència, les accions convenients per a la informació, difusió i visibilitat del programa.

Els equips directius dels centres docents de titularitat pública establiran les mesures necessàries perquè esta resolució siga coneguda pels membres de la comunitat educativa.

Així mateix, els centres docents designats en la concessió garantiran la visibilitat del finançament del Ministeri d’Educació, Formació Professional i Esports.

  

València, 20 de setembre de 2024

José Antonio Rovira Jover

Conseller d’Educació, Cultura, Universitats i Ocupació

Esta disposició conté annexos. Consulteu-ne la versió en PDF.